
Ministru kabineta sēdes protokollēmums

Informatīvais ziņojums "Par valsts kiberdrošības pārvaldības uzlabošanu"

· 1. Pieņemt zināšanai aizsardzības ministra iesniegto informatīvo ziņojumu.
· 2. Noteikt, ka Aizsardzības ministrija īsteno Latvijas nacionālā kontaktpunkta un kompetentās iestādes funkcijas un pienākumus kiberdrošības jautājumos.
· 3. Atbalstīt Nacionālā kiberdrošības centra izveidi no 2023. gada 1. janvāra atbilstoši informatīvā ziņojumā 7. sadaļas 1. punktā piedāvātajam 1. risinājuma variantam.
· 4. Atbalstīt, ka Nacionālais kiberdrošības centrs pilda informatīvā ziņojuma 7. sadaļas 5.-7. punktā minētos uzdevumus.
· 5. Atbalstīt Aizsardzības ministrijas priekšlikumu par Aizsardzības ministrijas un Informācijas tehnoloģiju drošības incidentu novēršanas institūcijas (turpmāk – CERT.LV) personāla amata vietu skaita palielinājumu 2023. gadā par 25 amata vietām, 2024. gadā par 42 amata vietām (amata vietu skaita pieaugums salīdzinājumā pret 2023. gadu – 17), 2025. gadā un turpmāk par 47 amata vietām (amata vietu skaita pieaugums salīdzinājumā pret 2024. gadu – 5), ņemot vērā informatīvajā ziņojumā sniegto pamatojumu.
· 6. Aizsardzības ministrijai Nacionālā kiberdrošības centra darbības īstenošanu 2023. gadā un turpmāk nodrošināt tai piešķirto valsts budžeta līdzekļu ietvaros, normatīvajos aktos noteiktajā kārtībā iesniedzot Finanšu ministrijā priekšlikumus bāzes izdevumu 2023.-2025.g precizēšanai.
· 7. Atbalstīt CERT.LV drošības operāciju centru izveidi jaunveidojamajos valsts informācijas un komunikācijas tehnoloģiju resursu koplietošanas specializētajos kompetenču centros.
· 8. Aizsardzības ministrijai līdz 2022. gada 31. decembrim sagatavot informatīvā ziņojuma priekšlikumu ieviešanai nepieciešamos grozījumus tiesību aktos.

